जमशेदपुर, जागरण संवाददाता । मशहूर शायर मंजर भोपाली ने कहा कि आमिर खान और शाहरुख खान को अगर डर लगता है तो वे बेशक मेरे घर आकर रहें, क्योंकि मुझे डर नहीं लगता और ना ही मुझे हिंदुस्तान के माहौल में कोई खराबी दिखती है। टाटा स्टील के मुशायरा-2015 कार्यक्रम में शिरकत करने जमशेदपुर आए मंजर भोपाली ने दैनिक जागरण से बातचीत में कहा कि पाकिस्तान के शायर अब्बास ताबिश का एक शेर है कि 'एक मुद्दत से मेरी मां नहीं सोई ताबिश, मैंने एक बार कहा था मुझे डर लगता है।'

आमिर को लेकर आपस में ही भिड़ गए अनुपम खेर और फराह के पति

ये वो जमाना था जब पाकिस्तान में मार्शल लॉ के जरिये जिया उल हक हुकूमत में आए थे। 1987 में मैं पाकिस्तान गया, तब वहां ऐसी आवाजें उठती थीं। यही आवाजें आज हमारे मुल्क के अलग-अलग हिस्सों से उठ रही हैं। पाकिस्तान में यही आवाजें बाद में तालिबान बनीं और आज इस आतंकवाद से पूरी दुनिया परेशान है। असहिष्णुता को लेकर बयानबाजी करने वाले बाद में तालिबान बनेंगे।

आमिर खान को थप्पड़ मारो और दो लाख का इनाम लो : पंजाब शिवसेना

ये आवाजें विशुद्ध रूप से राजनीतिक और स्वार्थी हैं। इन्हें कड़ाई से दबा दिया जाना चाहिए। हमारी रगों में हिंदू-मुसलमान का खून नहीं दौड़ता, इंसानी खून दौड़ता है। अनर्गल बयानबाजी करने वाले लोग धर्म को बदनाम न करें।

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस